# Gornac

Gornac (Gornac en francés) es una comuna deu Vasadésistoric, en Guiana, lingüisticament gascona, administrada per lo departament de Gironda de la region de Novèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Gornac :
| Cantòis | Coirac | |
| Sent Pèir de Vaths | | Castèthvièlh |
| Morens | | Sent Laurenç deu Bòsc, Sent Marçau |

## Toponimia

Las fòrmas ancianas son parrochia de Guasnag, terra de Guasnac,parrochia de Gasnac, en 1184-1192, deu Cartulari de La Seuva Majora. La prononciacion que Bénédicte Boyrie-Fénié relevèt es, anormalament, [gɔr'nak], çò que benlèu pòt s'explicar per una francizacion. Segon Dauzat, Gornac porré venir d'un nom galloroman d'òme, *Gordinus, inferit deu gallés Gordus, damb lo sufixe -acum, latinizacion deu sufixe gallés -ācon. Bénédicte Boyrie-Fénié estima que las fòrmas ancianas, que venen de la medisha origina e dau medish tèxte, s'explican puslèu per una maishanta lectura e prepausa lo nom Cornus, o Corona, que supausa una sincòpa (*Coronacum > *Gor(o)nag(o)); aqueths C- serén sonorizats (*Co- > *Go-). Mes, quand i a duas anomalias dens un cas, sembla senat de cercar se s'explican pas una per l'auta.
En prenent au seriós la fòrma Gasnac e en supausant que la fòrma orala es tradicionala, Gasnac pòt venir *Garnac (coma los Cas(t)lús venen Carlús) e, dens lo procès de rotacizacion de s-, la vocala de la prumièra sillaba se pòt drubir en [-ɔ-] devath l'influéncia de -r-, s'alongar mèi o mens, en donant eventualament quauqua ren coma [gɔwr'nak], probablament dens un contèxte de hòrt polimorfisme. Un Gasnac medieval pòt venir de *Vadinu-, varianta deu nom germanic Vado (cf. Gasny < *Vadinius + -acum). Per arribar a la situacion de las fòrmas ancianas, l'evolucion seré *Vadinacu- > Gasenago > Gasnag (Gaznag). Cèrtas, lo gascon coneish pas tant de sincòpas que lo francés, mes la vocala pretonica e, articulada [ə], es especialament fragila en gascon occidentau (veire Pugmiclan).

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Mayder Maran | | |
| 2001 | 2020 | Didier Lamouroux | divèrs dreta | |
| 1987 | 2001 | Sylvain Cauhapé | UMP | |
| 1961 | 1987 | Pierre Perromat | | viticultor |
| | 1961 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Sauvatèrra de Guiana; es adara deu canton de l'Entre Duas Mars.

## Demografia

modificar « persona »  v · d · m 
Evolucion demografica Populacion comunala actuala (2013): 400, totala: 445 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 470 | 465 | 439 | 438 | 410 | 372 | 392 | 404 | 414 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 410 | 410 | 415 | 429 | 462 | 439 | 441 | 416 | 452 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 491 | 480 | 509 | 518 | 521 | 504 | 511 | 456 | 423 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 419 | 414 | 418 | 364 | 358 | 368 | 361 | 368 | 374 381 |
| 2009 | 2010 |
| 381 388 | 385 392 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ http://www.in-oc.org/index.php?option=com_content&task=view&id=197&Itemid=0
* ↑ https://gallica.bnf.fr/ark:/12148/bpt6k9616679v/f145.item.zoom p. 131
* 1 2 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 158-159
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 325
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 312, nom escrit erronèament Gasmy
* Portau de Guiana